cyanic-selkie/wikianc huggingface dataset:
ওহাইও নদী
ভূগোল
ওহাইও নদী প্রাকৃতিকভাবে একটি অগভীর নদী হলেও বিভিন্ন বাঁধ নির্মাণের মাধ্যমে কৃত্রিমভাবে এর গভীরতা অনেক বাড়িয়ে দেয়া হয়েছে। নদীটির প্রাকৃতিক গভীরতা ৩ ফুট থেকে ২০ ফুট পর্যন্ত ছিল। কিন্তু বাঁধগুলো নির্মাণের পর এর গভীরতার পরিবর্তন ঘটেছে। সিনসিনাটি শহরে নদীটির গড় গভীরতা প্রায় ১৫ ফুট। কেনটাকির লুইভাইলে ফলস অফ ওহাইও-তে অবস্থিত ম্যাক-অ্যালপাইন লকস অ্যান্ড ড্যামস-এ নদীটির ভূগর্ভের সবচেয়ে বড় খাদটি বিদ্যমান যার গভীরতা ২৩ ফুট। লুইভাইলের পশ্চিমাংশে ওহাইও নদীর গভীরতম স্থান অবস্থিত যেখানে নদীটির গভীরতা ১৬৮ ফুট। তবে এ নদীর গভীরতা লুইভাইল থেকে পর্যায়ক্রমে কমে গেছে এবং ইলিনইসের কায়রোতে মিসিসিপির সাথে সংযোগস্থলে নদীটির গভীরতা মাত্র ১৯ ফুট।
ওহাইও নদী মিসিসিপি নদীর পূর্বদিকে একটি শাখা নদী যা আয়তনের দিক দিয়ে আমেরিকার বৃহত্তম শাখা নদী। এদের সংযোগস্থলে পানির প্রবাহের দিক দিয়ে ওহাইও মিসিসিপি নদীর চেয়েও বৃহত্তর। ইলিনইসের কায়রো শহরে ওহাইও নদীর গতিবেগ ২,৮১,৫০০ ঘনফুট/সেকেন্ড যেখানে ইলিনইসের থেবেস গ্রামে অহাইও-মিসিসিপির সংযোগস্থলের উজানে মিসিসিপি নদীর গতিবেগ ২,০৮,২০০ ঘনফুট/সেকেন্ড। উচ্চতার দিক থেকেও ওহাইও নদীর অববাহিকা মিসিসিপির অববাহিকা থেকে উচ্চতর, তাই এই এলাকার নদীপথের প্রধান স্রোতধারা ওহাইও নদী।
ভূতত্ত্ব
ভূতাত্ত্বিক গবেষণা মতে, ওহাইও নদীটি বেশ তরুণ। নদীটি সৃষ্টি হওয়ার আগে উত্তর আমেরিকার একটি বিশাল অংশ নোনা পানির হ্রদ দিয়ে বেষ্টিত ছিল যার দৈর্ঘ্য ছিল ৪০০ মাইল এবং প্রস্থ ছিল ২০০ মাইল। ওহাইও উপত্যকার পাথুরে তলদেশটি মূলত এই সময়ে সৃষ্টি হয়। আড়াই থেকে তিন মিলিয়ন বছর আগে ওহাইও নদীর একটি খন্ডিত কাঠামো সৃষ্টি হতে শুরু করে। এ অঞ্চলের বরফ যুগে (Ice age) সৃষ্ট হিমবাহগুলো হতে বর্তমানের কানওহা, স্যান্ডি, কেনটাকি, গ্রিন, কাম্বারল্যান্ড ও টেনেসির সরু শাখা নদীগুলো তৈরী হয়েছিল এবং এগুলো থেকেই উত্তরপ্রান্তে ওহাইও নদীর মূল নদীপথটি এর শাখা নদী মোনঙ্গাহেলা এবং অ্যালেগহেনিসহ গঠিত হয়। এই সরু শাখা নদীগুলোর মধ্যে টিইজ নদী ছিল বৃহত্তম এবং বর্তমান যুগে এ প্রাচীন টিইজ নদীর ভগ্নাংশের উপর দিয়েই ওহাইও নদী প্রবাহিত হচ্ছে। প্রাচীন এসব নদীর বেশিরভাগই বিভিন্নভাবে অন্য নদীর মাধ্যমে বিলুপ্ত হয়ে গেছে। ওহাইও নদীর যে অংশটি দক্ষিণ-পশ্চিমে পিটসবার্গ থেকে ইলিনইসের কায়রো পর্যন্ত প্রবাহিত হয়, সেটি প্রায় দশ হাজার বছরের মতো পুরনো।
উচ্চ ওহাইও নদী-
ওহাইও নদীর উঁচু অঞ্চলটি সৃষ্টি হয় যখন বরফ যুগের একটি হিমবাহের পানি বন্যার মতো টিইজ নদীর দক্ষিণ-মুখী একটি শাখা নদীতে উপচে পড়ে যায়। এ ঘটনাটির ফলে স্টিউবেনভাইল ও মারিয়েটা নামের দু'টি নদীও সৃষ্টি হয়েছিল বর্তমান যুগে যাদের কোন অস্তিত্ব আর নেই। ওহাইও নদীর উচ্চভূমিটি সৃষ্টি হওয়ার পর অনেক ছোট নদী বিলুপ্ত হয়ে গিয়েছিল, তবে কিছু নদী পরিবর্তিত অববাহিকায় প্রবাহিত হতে শুরু করে। এই পরিত্যাক্ত নদীগুলোর অনেক উপত্যকা স্যাটেলাইটের মাধ্যমে এখনো দেয়া যায় যেমন, মারিয়েটা শহরের মাঝখানে অবস্থিত ওহাইও ও পশ্চিম ভার্জিনিয়ায় বিদ্যমান পর্বতসমূহ, ওহাইও-পশ্চিম ভার্জিনিয়ার আরো কিছু উপত্যকা এবং হানিংটন শহরের কয়েকটি উপত্যকা।
মধ্য ওহাইও নদী-
ওহাইও নদীর মাঝখানের এলাকাটি এর উচ্চভূমির মতো একইভাবে সৃষ্টি হয়েছিল। বর্তমান লুইভাইলের দক্ষিণ-পশ্চিমে প্রবাহিত একটি উত্তর-মুখী নদীর অববাহিকা প্রাকৃতিকভাবে সৃষ্ট এক ধরনের বাঁধ দিয়ে বাধাপ্রাপ্ত হয়। ফলে নদীটি একটি নতুন অববাহিকায় বিশাল একটি হ্রদ হিসেবে প্রবাহিত হতে শুরু করে। বাঁধটি ফেটে যাওয়ার পর হ্রদটি মিসিসিপির অববাহিকায় প্রবেশ করে উচ্চ ও মধ্য ওহাইও নদীকে সংযুক্ত করে দিয়েছিল, যা থেকে বর্তমানের ওহাইও নদী সৃষ্টি হয়েছে।
অর্থনীতিতে ভূমিকা
ওহাইও নদীর আশেপাশে প্রচুর পরিমাণে শিল্পায়ন ও নগরায়ণ ঘটেছে এবং এ এলাকাটি অত্যন্ত জনবহুল। নদীটি দিয়ে তেল, লোহা ও অন্যান্য শিল্পপণ্য বাহিত অসংখ্য বাণিজ্যিক জাহাজ যাতায়াত করে। এর বাঁধগুলো যানপরিবহনে অবদান রাখছে। ওহাইও নদী আমেরিকার অনেক ভ্রমণকারীর আকর্ষণের কেন্দ্র যা বৈদেশিক অভিযাত্রীদের সংখ্যা বাড়াতে সাহায্য করে। ওহাইও নদীর উত্তর ও দক্ষিণ তীর ধরে বেশ কয়েকটি বড় শহর অবস্থিত যেমন, ওহাইও প্রদেশের সিনসিনাটি শহর, কেনটাকির প্রধান শহর লুইভাইল এবং পেন্সিলভেনিয়ার বিখ্যাত শহর পিটসবার্গ।
নদীর তীরে অবস্থিত শহর এবং নগরসমূহ
ওহাইও নদীর তীরে অনেকগুলো গুরুত্বপূর্ণ প্রদেশের বিভিন্ন শহর ও নগর বিদ্যমান। এর তীরে অবস্থিত বৃহত্তম শহর পিটসবার্গ যা পেন্সিলভেনিয়ার ২য় বৃহত্তম শহর। এছাড়াও রয়েছে ওহাইও প্রদেশের ৩য় বৃহত্তর শহর সিনসিনাটি, কেনটাকির বৃহত্তম শহর লুইভাইল, ইন্ডিয়ানার ৩য় বৃহত্তম শহর এভান্সভাইল, কেনটাকির ৪র্থ বৃহত্তম শহর উয়েন্সবোরো, পশ্চিম ভার্জিনিয়ার ৫টি বৃহত্তম শহরের মধ্যে ৩টিই এখানে অবস্থিত যথাক্রমে ২য় বৃহত্তম শহর হান্টিংটন, ৪র্থ বৃহত্তম শহর পার্কারসবার্গ ও ৫ম বৃহত্তম শহর হুইলিং। ওহাইও নদীর সীমান্ত প্রদেশগুলোর মধ্যে একমাত্র ইলিনইসের কোন উল্লেখযোগ্য বড় শহর এ নদীর তীরে অবস্থিত নয়। এগুলো ছাড়াও এখানে প্রায় কয়েকশো নগর, গ্রাম এবং সমন্বয়হীন জনবহুল এলাকা রয়েছে যাদের বেশিরভাগই আকারে অনেক ছোট।
ওহাইও নদীর তীরে অবস্থিত অনেক নগর ও শহর এদের নিজস্ব রাজ্যের প্রাচীনতম নগর ও শহরের মধ্যে অন্তর্ভুক্ত এবং আমেরিকার আপালিশিয়ান পর্বতমালার পশ্চিমে অবস্থিত এ প্রাচীন শহরও নগরীগুলোর মধ্যে রয়েছে-
১৭৪৮ সালে আবিষ্কৃত ইলিনইসের পুরাতন শনিটাউন,
১৭৫৮ সালে আবিষ্কৃত পেন্সিলভেনিয়ার পিটসবার্গ,
১৭৬৯ সালে আবিষ্কৃত পশ্চিম ভার্জিনিয়ার হুইলিং,
১৭৭৫ সালে আবিষ্কৃত পশ্চিম ভার্জিনিয়ার হান্টিংটন,
১৭৭৯ সালে আবিষ্কৃত কেনটাকির লুইভাইল,
১৭৮৩ সালে আবিষ্কৃত ইন্ডিয়ানার ক্লার্ক্সভাইল,
১৭৮৪ সালে আবিষ্কৃত কেনটাকির মেসভাইল,
১৭৮৫ সালে আবিষ্কৃত ওহাইও প্রদেশের মার্টিন্স ফেরি,
১৭৮৮ সালে আবিষ্কৃত ওহাইও প্রদেশের মারিয়েটা,
১৭৮৯ সালে আবিষ্কৃত ওহাইও প্রদেশের সিনসিনাটি,
১৭৯০ সালে আবিষ্কৃত ওহাইও প্রদেশের ম্যানচেস্টার,
১৭৯২ সালে আবিষ্কৃত পেন্সিলভেনিয়ার বিভার এবং
১৭৯৮ সালে আবিষ্কৃত ইলিনইসের গলকন্ডা শহর।
এই শহরগুলো সৃষ্টি হওয়ার আগে এখানে বেশ কিছু ঔপনিবেশিক দুর্গ ছিল। এই দুর্গগুলো 'ফ্রেঞ্চ অ্যান্ড ইন্ডিয়ানা যুদ্ধে' একটি গুরুত্বপূর্ণ ভূমিকা পালন করেছিল। এই দুর্গগুলোর আশেপাশের এলাকাগুলোতেই সর্বপ্রথম নগর গড়ে উঠতে শুরু করে। ফলে ১৮০০ সালের মধ্যে এই দুর্গগুলোর সবকটাই পরিত্যাক্ত হয়ে যায়। এই দুর্গগুলোর বেশ কয়েকটি এখনো বিদ্যমান যাদের মধ্যে পেন্সিলভেনিয়ার ফোর্ট পিট ও ফোর্ট ম্যাকিনটোশ, পশ্চিম ভার্জিনিয়ার ফোর্ট র‍্যান্ডোলফ ও ফোর্ট হেনরি, ওহাইও প্রদেশের ফোর্ট ওয়াশিংটন এবং কেনটাকির ফোর্ট নেলসন উল্লেখযোগ্য। বিশেষ উদ্দেশ্যে কিছু অস্থায়ী দুর্গও এখানে নির্মাণ করা হয়েছিল যেগুলোর কিছু কিছু এখনো টিকে আছে যেমন, ওহাইও প্রদেশের ফোর্ট স্টিউবেন, ইন্ডিয়ানার ফোর্ট ফিনিই, ফোর্ট ফিনিই নামের আরেকটি দুর্গ ওহাইও প্রদেশেও বিদ্যমান, আরো ওহাইও প্রদেশে অবস্থিত ফোর্ট গাওয়ার।
মাহবুব উদ্দিন চৌধুরী
জন্ম ও পারিবারিক পরিচিতি
মাহবুব উদ্দিন চৌধুরী ১৯৩৫ সালে হবিগঞ্জ জেলার মাধবপুর উপজেলায় জন্মগ্রহণ করেন। তার পিতার নাম: আজিজ উদ্দিন চৌধুরী। তার ছোট ভাই শহিদ উদ্দিন চৌধুরী হবিগঞ্জ পৌরসভার মেয়র ছিলেন।
শিক্ষা জীবন
তিনি পড়াশোনা করেছেন হবিগঞ্জ জেলার বাহুবল থানার দ্বীননাথ ইনস্টিটিউট ও করাচি ইসলামীয়া কলেজে। তিনি ১৯৫৩ সনে দ্বীননাথ ইনস্টিটিউট থেকে মেট্রিক পাশ করেন। চিকিৎসা বিজ্ঞানে পড়াশুনার উদ্দেশ্যে ম্যাট্রিক পাশ করার পর তিনি কুমিল্লা ন্যাশনাল মেডিকেল স্কুলে ভর্তি হন। প্রায় এক বছর মেডিকেল স্কুলে পড়ার পর ১৯৫৪ সনে জাতীয় নির্বাচনের সময় নির্বাচনী প্রচারণা চালানোর জন্য তিনি বাহুবলে চলে আসেন। এরপর তিনি আর মেডিকেল স্কুলে গমন করেননি। ১৯৫৮ সনে তিনি করাচি ইসলামীয়া কলেজে ভর্তি হন। সেখান থেকে ১৯৬১ সনে আইএ এবং ১৯৬৩ সনে গ্র্যাজুয়েশন ডিগ্রী লাভ করেন।
কর্ম জীবন
১৯৫৫ সনের শেষ দিকে তিনি পাকিস্তান সেনাবাহিনীতে যোগদান করেন এবং প্রশিক্ষণের জন্য করাচি চলে যান। কিন্তু এক বছর সেনাবাহিনীতে প্রশিক্ষণ গ্রহণ করার পর চাকরি ছেড়ে দেন।
রাজনৈতিক জীবন
ছাত্রজীবন থেকেই তিনি বামপন্থী রাজনীতির সাথে সংশ্লিষ্ট ছিলেন। করাচি ইসলামীয়া কলেজে অধ্যয়নকালে ঈস্ট পাকিস্তান এসোসিয়েশনের সেন্ট্রাল কমিটির মেস্বার ছিলেন। বাহুবল-আজমিরিগঞ্জ আসন থেকে তার চাচা রফিক উদ্দিন চৌধুরী ১৯৫৪ সনে যুক্ত-ফ্রন্টের প্রার্থী হিসাবে প্রতিদ্বন্দ্বিতা করে জয়লাভ করেন। এই নির্বাচনের প্রচার কাজে তিনি কারাভোগ করে ১৯৬৯ সনে মুক্তিলাভ করেন। কারাগার থেকে মুক্তিলাভ করার পর সরাসরি রাজনীতি করার উদ্দেশ্যে তিনি দীর্ঘদিন ন্যাপ(মোজাফুফর) এর কেন্দ্রীয় কমিটির সদস্য ছিলেন। ১৯৯৩ সনে গণফোরামের জন্মের সময় তিনি গণফোরামে যোগদান করেন এবং পরবর্তিতে কেন্দ্রীয় কমিটির সদস্য নির্বাচিত হন।
১৯৭০, ১৯৭৩ ও ১৯৭৯ সনে সাধারণ নির্বাচনে ন্যাপের প্রার্থী এবং ১৯৯৬ সনে গণফোরামের প্রার্থী হিসেবে মাধবপুর আসন থেকে প্রতিদ্বন্দ্বিতা করেন। ২০১১ সনের ২৯ অক্টোবর মাসে ঢাকায় অনুষ্ঠিত প্রগতিশীল ও গণতান্ত্রিক কর্মীদের জাতীয় কনভেশনের মধ্য দিয়ে গণমানুষের সংগঠন গণঐক্যের জন্ম হয়। ঐ কনভেশনে মাহবুব উদ্দিন চৌধুরী গণঐক্যের সদস্য-সচিব নির্বাচিত হন। এর পূর্বে জাতীয় কনভেশন প্রস্তুতির জন্য গঠিত কমিটিতেও তিনি সদস্য সচিবের দায়িত্ব পালন করেন। কনভেশনের প্রস্তুতির জন্য দেশের বিভিন্ন স্থানে প্রায় এক বছর বিভিন্ন সভা সমাবেশে অংশগ্রহণ করেন। গণঐক্য প্রতিষ্ঠার পরও তিনি বিভিন্ন জেলায় সাংগঠনিক সফর অব্যাহত রাখেন।
১৯৭১ সনে মাধবপুরে মুক্তিযুদ্ধ সংগঠিত করার ক্ষেত্রে বিশেষ ভূমিকা পালন করেন এবং ৩নং সেক্টরে কর্মীদের রাজনৈতিকভাবে উদ্বৃদ্ধ করার কাজে নিয়োজিত ছিলেন। তিনি ছিলেন মুজিবনগর সরকার কর্তৃক নিয়োজিত পলিটিক্যাল মবিলাইজার।
মৃত্যু
মাহবুব উদ্দিন শেষ বয়সে ঢাকায় বসবাস করতেন। তিনি ২০১৩ সালের ২২ জানুয়ারি শ্যামলী এলাকায় রাস্তা পার হওয়ার সময় একটি বাস তাকে পেছন থেকে ধাক্কা দিলে তিনি মাথায় প্রচন্ড আঘাত পেয়ে রাস্তায় পড়ে অচেতন হয়ে যান; তখন পথচারিরা তাকে উদ্ধার করে হাসপাতালে নেয়ার আগেই তিনি মৃত্যুবরণ করেন। তার মৃত্যুতে বাংলাদেশ জাতীয় সংসদের স্পিকার এবং ডেপুটি স্পিকার শোক প্রকাশ করেছেন।
জেমি হেরেল
জেমি হেরেল (জন্ম ১২ জুলাই, ১৯৯৪) একজন ফিলিপিনো-মার্কিন অভিনেত্রী, টিভি হোস্ট, নিউজ অ্যাঙ্কর, নৃত্যশিল্পী এবং সৌন্দর্যের রানী। তিনি মিস ফিলিপাইন আর্থ ২০১৪ এবং মিস আর্থ ২০১৪ খেতাব জিতেন।    হেরেল তার পরিবেশগত সমর্থনের জন্য ৮০তম সেবু সিটি চার্টার ডে অ্যাওয়ার্ড অনুষ্ঠানে অসামান্য ব্যক্তি পুরস্কারের প্রাপক ছিলেন।
আলী আল-হাদী
ʿআলী ʾইবনে মুহ়ম্মদ আল-হাদী (عَلِيّ ٱبْن مُحَمَّد ٱلْهَادِي; ৮২৯ – ৮৬৮ খ্রি.), যিনি ʿআলী আন-নক়ী নামেও পরিচিত, ছিলেন ইসলামের নবী মুহম্মদের একজন বংশধর এবং দ্বাদশী শিয়া মুসলমানদের দশম ইমাম। তিনি ৩০ বছর বয়স পর্যন্ত মদীনায় শিক্ষাপ্রদান করেন। পরবর্তীতে আব্বাসীয় খলিফা আল-মুতাওয়াক্কিল তাঁকে সামাররায় তলব করেন এবং সেখানে খলিফা ও তাঁর উত্তরসূরিরা তাঁর সঙ্গে দুর্ব্যবহার করেন। শিয়া মতানুসারে ৮৬৮ সালে আব্বাসীয় খলিফা আল-মুতাজ বিষপ্রয়োগ করে ʿআলী আল-হাদীকে হত্যা করেন এবং এরপর তাঁকে সামাররায় দাফন করা হয়।
উইসকনসিন
উইসকনসিন মার্কিন যুক্তরাষ্ট্রের একটি অঙ্গরাজ্য। ১৮৪৮ সালে যুক্তরাষ্ট্রের ৩০তম অঙ্গরাজ্য হিসেবে উইস্কন্‌সিন অন্তর্ভুক্ত হয়।
অঙ্গরাজ্যগুলোর মধ্যে আয়তনের দিক দিয়ে উইসকনসিন যুক্তরাষ্ট্রের ২৫ তম বৃহৎ অঙ্গরাজ্য, জনসংখ্যার দিক দিয়ে ২০ তম। ভৌগলিকভাবে এর পশ্চিমে মিনেসোটা, দক্ষিণ পশ্চিমে লোয়া, দক্ষিণে ইলিনয়, পূর্বে মিশিগান হ্রদ, উত্তরপূর্বে
মিশিগান এবং উত্তরে সুপিরিয়র হ্রদ অবস্থিত।
এই অঙ্গরাজ্যের বেশিরভাগ মানুষের বসবাস মিশিগান হ্রদ তীরবর্তী এলাকায়। আয়তন এবং জনসংখ্যাগত দিক থেকে এই অঙ্গরাজ্যের সবচেয়ে বড় শহর মিলওয়াকি। জনসংখ্যার দিক দিয়ে রাজধানী ম্যাডিসন আছে দ্বিতীয় স্থানে। তৃতীয় এবং চতুর্থ স্থানে আছে গ্রিন বে এবং কেনোশা। উইসকনসিনে ৭২ টি দেশের মানুষের বসবাস এবং ২০২০ সালের আদমশুমারি অনুযায়ী জনসংখ্যা প্রায় ৫৮ লক্ষ।
ভূতাত্ত্বিক দিক দিয়ে উইসকনসিন অত্যন্ত বৈচিত্র্যময়, বরফযুগের দৃশ্যমান প্রভাবযুক্ত এলাকা থেকে শুরু করে সম্পূর্ণ প্রভাবহীন এলাকাও এই অঙ্গরাজ্যে দেখা যায়। পশ্চিমে উঁচু ভূমি থেকে শুরু করে মিশিগান হ্রদ তীরবর্তী নিচুভূমি- সকল ধরণের বৈচিত্র্যই এই অঙ্গরাজ্যে বিদ্যমান। উত্তর আমেরিকার গ্রেট লেক তীরবর্তী এলাকার দিক দিয়ে অন্টারিও এবং মিশিগানের পরেই উইসকনসিনের অবস্থান। এর উত্তরাঞ্চলে আছে Chequamegon–Nicolet জাতীয় উদ্যান। ইউরোপীয়ানদের সংস্পর্শে থাকার সময় এলাকাটি অ্যালগোনকুইয়ান এবং সিউয়ান জাতির বাসস্থান ছিলো, বর্তমানে যেখানে রাজ্য স্বীকৃত ১১ টি গোষ্ঠীর বসবাস আছে। উনবিংশ শতাব্দী এবং বিংশ শতাব্দীর শুরুর দিকে ইউরোপীয়রা এই অঙ্গরাজ্যে বসতি স্থাপন শুরু করে, যাদের মধ্যে বেশিরভাগই ছিলো জার্মানি এবং স্ক্যান্ডিনেভিয়ান অঞ্চলের বাসিন্দা।
তথ্যসূত্র
কানুমুরু রঘু রাম কৃষ্ণ রাজু
কানুমুরু রঘু রাম কৃষ্ণ রাজু হলেন একজন ভারতীয় শিল্পপতি ও রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নারসাপুরাম লোকসভা কেন্দ্র থেকে লোকসভা সদস্য হিসেবে নির্বাচিত হন।
কোতাগিরি শ্রীধর
কোতাগিরি শ্রীধর হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি এলুরু লোকসভা কেন্দ্র থেকে লোকসভা সদস্য হিসেবে নির্বাচিত হন।
স্যামুয়েল শিমন
স্যামুয়েল শিমন (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী মারগারেট ওবাংক এর সাথে সাহিত্য বিষয়ক ম্যাগাজিন বানিপাল শুরু করেন।
প্রাথমিক জীবন
শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন।
প্রবাস জীবন
স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই ওল্ড বয় প্রকাশ করেন। এরপর ১৯৯৬ রেইন অন মাই মাদার'স লেটার নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন।
সাহিত্য সাধনা
লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে রেইন অন মাই মাদার'স লেটার প্রকাশ করেন।
পারিবারিক জীবন
স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন।
২ওয়েট্রাফিক
২ওয়েট্রাফিক প্লে, গ্যারিটো এবং গেম অনের মতো বেশ কয়েকটি ফোন-ইন কুইজ শো ও তৈরি করেছে যেখানে দর্শকরা নগদ পুরস্কার অর্জনের তাত্ত্বিক সুযোগের জন্য প্রিমিয়াম-রেটের ফোন নম্বরে কল করতে পারে।
ইতিহাস
সংস্থাটি ২০০৬ সালে তিনটি অধিগ্রহণের সাথে উল্লেখযোগ্যভাবে প্রসারিত হয়, এমেক্সাস দিয়ে শুরু হয়, যা জুন মাসে মোবাইল বিপণন, মোবাইল বিনোদন এবং মোবাইল ইন্টারনেটের ক্ষেত্রে বিষয়বস্তু একত্রিতকরণ এবং পরিষেবা এবং অ্যাপ্লিকেশন সরবরাহের জন্য একটি প্রযুক্তি প্ল্যাটফর্ম সরবরাহ করে এবং তারপরে আগস্টে সামগ্রী বিকাশকারী ইন্টেললিজেন্টস। তবে সবচেয়ে উল্লেখযোগ্য অধিগ্রহণ টি ছিল যুক্তরাজ্যের কোম্পানি সেলাডোর ইন্টারন্যাশনাল এবং এর প্রোগ্রাম লাইব্রেরির অধিকার, যার মধ্যে আন্তর্জাতিক হু ওয়ান্টস টু বি এ মিলিয়নেয়ার? ফ্র্যাঞ্চাইজি, ১ লা ডিসেম্বর ২০০৬ তারিখে।
২০০৭ সালের ১৪ মার্চ সেলাডোর ইন্টারন্যাশনাল লিমিটেড কে ২ওয়েট্রাফিক ইন্টারন্যাশনাল হিসেবে পুনরায় চালু করা হয়।
সনির যুগে
২০০৮ সালের ৪ জুন সনি পিকচার্স এন্টারটেইনমেন্টের সহযোগী সংস্থা ২জেএস প্রোডাকশনস ২ওয়েট্রাফিক অধিগ্রহণ করে। ২৯ শে সেপ্টেম্বর, ২ওয়েট্রাফিক এসপিটিআই দ্বারা বিনোদন ফরম্যাটের পরিবেশক হয়ে ওঠে।
২০০৯ সালের ১লা এপ্রিল, সনি পিকচার্স এন্টারটেইনমেন্ট এসপিটি ছাদের নিচে তার মার্কিন এবং আন্তর্জাতিক টেলিভিশন কোম্পানিগুলোকে একত্রিত করে যেমন: ২ওয়েট্রাফিক, দূতাবাস রো, স্টারলিং, টেলিসেট এবং লিন-এম। সনি পিকচার্স টেলিভিশন ইন্টারন্যাশনাল এখন শুধুমাত্র নামে কাজ করে।
এপ্রিল, ২০১২ সালে, এটি "সনি পিকচার্স টেলিভিশন ইন্টারন্যাশনাল ফরম্যাটস" হয়ে ওঠে, আন্তর্জাতিকভাবে লাইসেন্সপ্রাপ্ত শোগুলিতে সনি পিকচার্স টেলিভিশনের লোগো দ্বারা আগামী বছরগুলিতে ২ওয়েট্র্যাফিক লোগো প্রতিস্থাপন করা হয়। এটি বর্তমানে সনি পিকচার্স টেলিভিশনের একটি নাম-শুধুমাত্র ইউনিট, যার কপিরাইট ২ওয়েট্রাফিকের ফরম্যাটের কপিরাইট বর্তমানে সিপিটি হোল্ডিংস, ইনকর্পোরেটেডকে দেওয়া হচ্ছে, যা সনি পিকচার্স টেলিভিশনের পিছনে অন্যতম সংস্থা।
২ওয়েট্রাফিক ইন্টারন্যাশনাল, সনি পিকচার্স টেলিভিশন
পূর্বে সেলাডোর ইন্টারন্যাশনাল, এই সংস্থাটি হু ওয়ান্টস টু বি এ মিলিয়নেয়ার-এর মতো ২০০ টিরও বেশি গেম শো ফরম্যাটের মালিক, বিতরণ, লাইসেন্স এবং পরিচালনা করে? মার্কিন যুক্তরাষ্ট্র, যুক্তরাজ্য, পূর্ব ইউরোপ এবং নর্ডিক। এসপিই ২ওয়েট্রাফিক অধিগ্রহণকরার পর, আন্তর্জাতিক সহায়ক সংস্থাটি ২ওয়েট্রাফিক ইন্টারন্যাশনাল, সনি পিকচার্স টেলিভিশন হয়ে ওঠে এবং এড লুওয়ার্সের নেতৃত্বে ছিল।
এমেক্সাস গ্রুপ
এমেক্সাস একটি মোবাইল সলিউশন কোম্পানি যা ২ওয়েট্রাফিক দ্বারা ১৩ জুন, ২০০৬ সালে অধিগ্রহণ করা হয়, যা পরে ২ওয়েট্রাফিক মোবাইল নামে নামকরণ করা হয়।
ইন্টেলিজেন্টস
২০১০ সালে, টুভালু মিডিয়ার ৬০% সনির অধিগ্রহণের পরে, ইন্টেললিজেন্টস কে সেই সংস্থায় একীভূত করা হয়।
২০১৩ সালে ডিসেম্বরে, টুভালুর ব্যবস্থাপনা অর্থায়ন সংস্থা কার্মিনের সাথে যোগ দেয় সংস্থায় এসপিটির ৬০% অংশীদারিত্ব অর্জনের জন্য। ইন্টেললিজেন্টস ব্র্যান্ডটি ততক্ষণে অবসর গ্রহণ করেছে, যদিও এর বিন্যাসগুলি টুভালুর সাথে রয়ে গেছে।
সোহরাই ও খোয়ার চিত্রকর্ম
সোহরাই ও খোয়ার চিত্রকর্ম হল একটি ম্যুরাল শিল্প। পরম্পরাগতভাবে ঝাড়খণ্ডের হাজারিবাগ জেলার মহিলারা এটি অনুশীলন করেন। ঐতিহ্যগতভাবে এটি কুঁড়েঘরের দেয়াল সাজাতে ব্যবহৃত হয়, এটি কাগজ এবং কাপড়ের উপরও করা হয় যাতে এটি উৎসাহদাতাদের কাছে বিক্রি করা যায়। এই শিল্প ২০২০ সালে ভৌগোলিক নির্দেশকের তকমা পেয়েছে। সোহরাই ও খোয়ার চিত্রকর্মে চড়ুই, ময়ূর, কাঠবিড়ালি, গরু ইত্যাদি পশু ও পাখির প্রাধান্য দেখা যায়। ঝাড়খণ্ডের হাজারিবাগ অঞ্চলের জনপ্রিয় এই লোকশিল্প বন্যজীবন থেকে অঙ্কনের বিষয় সংগ্রহ করে। পরিচ্ছন্ন রেখাগুলি একটি সরলতা প্রতিফলিত করে যা ক্যানভাসে জীবন্ত হয়ে ওঠে।
সোহরাই বা ফসল কাটার উৎসবের সময় সোহরাই শিল্পাঙ্কন করা হয়। এটি হিন্দু বর্ষপঞ্জির কার্তিক মাসে (গ্রেগরীয় বর্ষপঞ্জির অক্টোবর-নভেম্বর মাস) অমাবস্যার দিনে উদযাপিত হয়। এটি বিভিন্ন রঙ ব্যবহার করে করা হয়। খোয়ার চিত্রকর্ম করা হয় বিবাহের সময়, এত ব্যবহার হয় শুধুমাত্র সাদা ও কালো রঙ।
ইতিহাস
সোহরাই ও খোয়ার চিত্রকর্মটি হল ঝাড়খণ্ডের হাজারিবাগ জেলার একটি ঐতিহ্যবাহী এবং আচারগত ম্যুরাল শিল্প যা স্থানীয় আদিবাসী মহিলারা স্থানীয় ফসল কাটা এবং বিবাহের মরসুমে বিভিন্ন রঙের স্থানীয়, প্রাকৃতিকভাবে উপলব্ধ মাটি ব্যবহার করে অনুশীলন করে। ঐতিহ্যগতভাবে এটি মাটির বাড়ির দেয়ালে আঁকা হত, সেগুলি এখন অন্যান্য ক্ষেত্রেও দেখা যায়। সাম্প্রতিক বছরগুলিতে, ঝাড়খণ্ডের গুরুত্বপূর্ণ জনবহুল স্থানের দেওয়ালগুলি সোহরাই ও খোয়ার চিত্রকর্ম দিয়ে সজ্জিত করা হয়েছে। এর মধ্যে আছে রাঁচির বিরসা মুন্ডা বিমানবন্দর এবং হাজারিবাগ ও টাটানগর রেলওয়ে স্টেশনগুলি৷ ২০১৮ সালে, ঝাড়খণ্ড সরকার সোহরাই চিত্রকর্ম দিয়ে ট্রেন এবং সরকারি আবাসন সাজানোর পরিকল্পনা ঘোষণা করেছেন। এই শিল্পের রূপটি জনপ্রিয় করেছিলেন বুলু ইমাম, যিনি সংস্কৃতি যাদুঘর ও আর্ট গ্যালারি প্রতিষ্ঠা করেছিলেন।
আসাদুর রহমান
'''ড. মুহাম্মদ আসাদুর রহমান''' বাংলাদেশের নীলফামারী জেলার রাজনীতিবিদ ও নীলফামারী-৪ আসনের সাবেক সংসদ সদস্য।
সোহরাই ও খোয়ার চিত্রকর্ম
পদ্ধতি
এটি সাধারণত লাঠি, কাপড়ের গুছি, আঙুলের ডগা এবং ভাঙা চিরুনি দিয়ে আঁকা হয়। এখানে পশুপতি (প্রাণীর স্রষ্টা), ফুল, হাতি, ময়ূর, চড়ুই, কাঠবিড়ালি, গরু ইত্যাদি চিত্রিত করা হয়। চিত্রকর্মে ব্যবহৃত রঙগুলি ফুল, পাতা, গাছপালা, চাল ইত্যাদি থেকে সংগ্রহ করা হয় এবং তারপর সেগুলি কালো মাটি (ম্যাগানিজ কালো), দুধি মাটি/চরক মাটি (সাদা কাদা), লাল মাটি/গেরু (লাল অক্সাইড) এবং হলুদ মাটির (এলামাটি) সাথে মিশ্রিত করা হয়। দেয়ালগুলো প্রথমে মাটি ও গোবরের মিশ্রণ দিয়ে লেপা হয়, তারপর রং করা হয়। এই শিল্পের ধরণটি মহিলারা বাড়িতে অনুশীলন করেন, সাধারণত শাশুড়ি এবং পুত্রবধূ একত্রিত হয়ে অঙ্কন করেন।
আসাদুর রহমান
জন্ম ও পারিবারিক জীবন
আসাদুর রহমান নীলফামারী জেলায় জন্মগ্রহণ করেন। তার স্ত্রী মেরিনা রহমান সাবেক সংসদ সদস্য ও হুসেইন মুহাম্মদ এরশাদের বোন। তার ছেলে আহসান আদেলুর রহমান নীলফামারী-৪ আসনের সাবেক সংসদ সদস্য।
সোহরাই ও খোয়ার চিত্রকর্ম
ভৌগোলিক নির্দেশক
ঝাড়খণ্ডের সোহরাই ও খোয়ার চিত্রকর্মকে ২০২০ সালে ভৌগোলিক নির্দেশকের (জিআই) তকমা দিয়েছে চেন্নাইয়ে সদর দপ্তরের ভৌগোলিক নির্দেশক নিবন্ধীকরণ দপ্তর।
আসাদুর রহমান
রাজনৈতিক জীবন
আসাদুর রহমান জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির মনোনয়ন নিয়ে নীলফামারী-৪ আসন থেকে সংসদ সদস্য নির্বাচিত হয়েছিলেন। ২০০১ সালের অষ্টম জাতীয় নির্বাচনে তিনি জাতীয় পার্টির প্রার্থী হয়ে পরাজিত হয়েছিলেন।
মৃত্যু
আসাদুর রহমান মৃত্যুবরণ করেছেন।
বাঁশবাড়িয়া ইউনিয়ন
বাঁশবাড়িয়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
নাজমা চৌধুরী
নাজমা চৌধুরী (২৬ ফেব্রুয়ারি ১৯৪২ - ৮ আগস্ট ২০২১) ছিলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের নারী ও জেন্ডার অধ্যয়ন বিভাগের প্রতিষ্ঠাতা। তিনি বিভাগটির ইমেরিটাস অধ্যাপক ছিলেন। তিনি ১৯৯৬ সালে বাংলাদেশের তত্ত্বাবধায়ক সরকারের উপদেষ্টা হিসেবেও দায়িত্ব পালন করেন। ২০০৭ সালে তিনি বাংলাদেশ বিশ্ববিদ্যালয় মঞ্জুরী কমিশন কর্তৃক রোকেয়া চেয়ার মনোনীত হন। ২০০৮ সালে তিনি একুশে পদক লাভ করেন।
জন্ম ও বংশ
১৯৪২ সালের ২৬ ফেব্রুয়ারি সিলেটে জন্ম নেয়া নাজমা চৌধুরী ছিলেন তার বাবা প্রকৌশলী ইমামুজ্জামান চৌধুরী ও মা আমিরুন্নেসা খাতুনের তৃতীয় সন্তান। তাঁর পৈতৃক বাড়ী নবিগঞ্জের পিটুয়া-সদরাবাদ গ্রামের চৌধুরী বাড়ী। তাঁদের পূর্বপুরুষ শাহ সদরউদ্দীন কোরেশী ছিলেন শাহজালালের সফরসঙ্গী।
কর্মজীবন
১৯৬৩ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসেবে কর্মজীবন শুরু করেন নাজমা চৌধুরী। ১৯৬৬ সালে কমনওয়েলথ স্কলারশিপ নিয়ে ইউনিভার্সিটি অফ লন্ডনে যান পিএইচডি করতে এবং পিএইচডি শেষে ১৯৭২ সালে দেশে ফিরে আসেন। ১৯৮৪ সাল থেকে পরবর্তী তিন বছর রাষ্ট্রবিজ্ঞান বিভাগের সভাপতির দায়িত্ব পালন করেন এবং বিভাগে নারীর ক্ষমতায়ন ও উন্নয়ন বিষয়ক নানা কোর্স অন্তর্ভুক্ত করেন।
১৯৮৮ সালে ভিজিটিং স্কলার হিসেবে ফুলব্রাইট স্কলারশিপ নিয়ে মিনেসোটা বিশ্ববিদ্যালয়ে যান তিনি।
পরে ২০০০ সালে তিনি প্রতিষ্ঠা করেন উইমেন অ্যান্ড জেন্ডার স্টাডিজ বিভাগ প্রতিষ্ঠার পর তিনি বিভাগীয় সভাপতির দায়িত্ব পালন করেন। অবসরের পর ঢাকা বিশ্ববিদ্যালয়ের ইমিরেটাস অধ্যাপক হিসেবেও দায়িত্ব পালন করেছেন।
এর আগে ১৯৭৮ ও ১৯৮৬ সালে তিনি বাংলাদেশ প্রতিনিধি দলের সদস্য হিসেবে জাতিসংঘ সাধারণ পরিষদ অধিবেশনে যোগ দেন। এছাড়া তিনি বেলগ্রেডে ইউনেস্কো সাধারণ সম্মেলন এবং নাইরোবি ও বেইজিংয়ে বিশ্ব নারী সম্মেলনেও অংশ নেন।
রাজনৈতিক জীবন
নাজমা চৌধুরী ১৯৯৬ সালে বাংলাদেশের তত্ত্বাবধায়ক সরকারের উপদেষ্টা হিসেবে দায়িত্ব পালন করেন। এসময় তিনি মহিলা ও শিশু বিষয়ক মন্ত্রণালয়, সমাজকল্যাণ মন্ত্রণালয় এবং শ্রম ও কর্মসংস্থান মন্ত্রণালয়ের উপদেষ্টা হিসেবে দায়িত্বে ছিলেন।
ব্যক্তিগত জীবন
নাজমা চৌধুরী ব্যক্তিগত জীবনে বিবাহিত ছিলেন এবং তার স্বামী মনাকষা জমিদার বাড়ীর মাইনুর রেজা চৌধুরী তখন ঢাকা বিশ্ববিদ্যালয়ের ইংরেজী বিভাগের ছাত্র ছিলেন। মাইনুর রেজা চৌধুরী ছিলেন বাংলাদেশের সাবেক প্রধান বিচারপতি। তারা ১৯৬১ সালে বিবাহ বন্ধনে আবদ্ধ হন এবং এই দম্পতির দুটি সন্তান হয়। মাইনুর রেজা চৌধুরী ২০০৪ সালে মারা যান। সাবেক অর্থমন্ত্রী মুর্তজা রেজা চৌধুরী ছিলেন নাজমা চৌধুরীর শশুর এবং পাকিস্তানের সাবেক অস্থায়ী রাষ্ট্রপতি ফজলুল কাদের চৌধুরী তাঁর খালু শশুর।
মৃত্যু
নাজমা চৌধুরী ২০২১ সালের ৮ আগস্ট করোনাভাইরাসে আক্রান্ত হয়ে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।
পরিকল্পিত বিলোপন
অর্থশাস্ত্র ও শিল্পক্ষেত্রে পণ্য নকশাকরণে পরিকল্পিত বিলোপন (Planned obsolescence) বলতে এমন একটি ব্যবসায়িক কৌশল বা নীতিকে বোঝায় যেখানে কোন পণ্যকে এমনভাবে নকশা করা হয় যেখানে সেটির ব্যবহারোপযোগিতার স্থায়িত্বকাল কৃত্রিমভাবে সীমিত করে রাখা হয়, যাতে কিছু সময় পরে হয় সেটি ব্যবহারের অযোগ্য কিংবা সেকেলে হয়ে যায়। এই কৌশলটিকে "পণ্য প্রতিস্থাপন চক্রের সংক্ষেপণ" (shortening the replacement cycle) নামেও ডাকা হয়, যার কারণে ক্রেতারা কিছু দিন পর পর একই জাতীয় আরেকটি পণ্য কিনতে বাধ্য হন, ফলে দীর্ঘ মেয়াদে পণ্য বিক্রির পরিমাণ বৃদ্ধি পায়।
রজনীপাম দত্ত
রজনীপাম দ্ত্ত (Rajani Palme Dutt) (জন্ম;- ১৯ জুন ১৮৯৬ - মৃত্যু;- ২০ ডিসেম্বর ১৯৭৪) গ্রেট বিটেনের এক শীর্ষস্থানীয় সাংবাদিক ও বিট্রিশ কমিউনিস্ট পার্টির প্রতিষ্ঠাতা- সদস্য ।
পরিকল্পিত বিলোপন
যেসব প্রস্তুতকারক বা নির্মাতা এই কৌশল অবলম্বন করেন, তারা বিশ্বাস করেন যে এর সুবাদে যে অতিরিক্ত বিক্রয়লব্ধ মুনাফা পাওয়া যায়, সেটি গবেষণা ও উন্নয়ন সংক্রান্ত খরচের চেয়ে অনেক বেশি। প্রতিযোগিতামূলক কোনও শিল্পে পরিকল্পিত বিলোপন একটি ঝুঁকিপূর্ণ কৌশল, কেননা ক্রেতারা যদি কৌশলটি সম্পর্কে অবহিত হয়ে যায়, তাহলে তারা প্রতিদ্বন্দ্বী প্রতিষ্ঠানের পণ্য কেনার সিদ্ধান্ত নিতে পারে।
রজনীপাম দত্ত
জন্ম ও শিক্ষা জীবন
রজনীপাম দত্তের জন্ম ইংল্যান্ডের কেমব্রিজে। পিতার নাম উপেন্দ্রকৃষ্ণ দত্ত । ১৮৭৮ খ্রিস্টাব্দে উপেন্দ্রকৃষ্ণ ডাক্তারি পড়ার জন্য কলকাতা হতে লন্ডনে যান এবং কেমব্রিজে স্থায়ীভাবে বসবাস শুরু করেন । সেখানে তিনি ছয় পেনির ডাক্তার অর্থাৎ গরিবের ডাক্তার হিসাবে পরিচিত ছিলেন।রজনীর মা ছিলেন সুইডিশ, আন্না পাম (Anna Palme) । ১৯০৭ খ্রিস্টাব্দে  কেমব্রিজের পারসে স্কুল থেকে বৃত্তি সহ সসম্মানে পাশ করেন । এরপর অক্সফোর্ডের ব্যাল্লিওল কলেজ । কিন্তু ১৯১৫ খ্রিস্টাব্দের প্রথম বিশ্বযুদ্ধকালে সেনাবিভাগে যোগ দিতে বাধ্য হন। এই সময় যুদ্ধ বিরোধী মতামত ঘোষণা করায়, ১৯১৬ খ্রিস্টাব্দে কিছুদিন তিনি  কারারুদ্ধ থাকেন । অক্সফোর্ড বিশ্ববিদ্যালয়ে পড়ার সময়ই তিনি সোশ্যালিস্ট সোসাইটি নামে এক সংস্থা গঠন করেন। ১৯১৭ খ্রিস্টাব্দে এই সংস্থা  রুশ বিপ্লবকে সমর্থন জানানোর চেষ্টা করলে তিনি অক্সফোর্ড থেকে বিতাড়িত হন। পরের বছর কেবলমাত্র পরীক্ষার সময়টুকু অক্সফোর্ডে অবস্থানের অনুমতি লাভ করেন। এই পরীক্ষায় তিনি আটটি বিষয়েই প্রথম শ্রেণীতে উত্তীর্ণ হন। ১৯২০ খ্রিস্টাব্দে ফিনল্যান্ডের পার্টির সভ্যা Salme Murrik কমিউনিস্ট ইন্টারন্যাশনালের প্রতিনিধি হয়ে বৃটেনে আসেন।   ১৯২২ খ্রিস্টাব্দে তার সাথে রজনীপামের বিবাহ হয়।
রাজনৈতিক ক্রিয়াকলাপ
১৯২০ খ্রিস্টাব্দের ৩১ শে জুলাই অনুষ্ঠিত কমিউনিস্ট ইউনিটি কনভেনশন এর তিনি প্রতিষ্ঠাতা সদস্য এবং ১৯২২ খ্রিস্টাব্দে পার্টি পুনর্গঠন কমিশনের সভাপতি ছিলেন । ১৯২১ খ্রিস্টাব্দে 'লেবার মান্থলি' নামে এক পত্রিকা প্রকাশ করেন এবং আমৃত্যু এটির প্রকাশনা চালিয়ে যান। ১৯২৪ খ্রিস্টাব্দ থেকে ১৯৩৬ খ্রিস্টাব্দ পর্যন্ত বেলজিয়াম ও পশ্চিম ইউরোপের বহু  দেশের বিভিন্ন স্থানে কখনো প্রকাশ্যে কখনো বা আত্মগোপনে বাস করতে থাকেন । কমিউনিস্ট ইন্টারন্যাশনাল পশ্চিম ইউরোপীয় শাখার অন্যতম নেতার কাজে লিপ্ত ছিলেন এই সময় । ১৯৩৬ খ্রিস্টাব্দে ব্রাসেলসে ভারতের কমিউনিস্ট পার্টির জন্য লেখেন ' দত্ত ব্রাডলে থিসিস' এবং কমিন্টার্নের সপ্তম কংগ্রেসে অংশগ্রহণের পর ১৯৩৭ খ্রিস্টাব্দে লন্ডনে ফেরেন। গ্রেট ব্রিটেনে কমিউনিস্ট পার্টির পলিটব্যুরোর সভ্য পার্টির মুখপত্র ' ডেইলি ওয়ার্কার' এবং 'লেবার মান্থলি' পত্রিকার সম্পাদক ও সিস্কম্যান পপুলার ফ্রন্ট কমিটির সদস্য ছিলেন । ১৯৩৯ খ্রিস্টাব্দ থেকে ১৯৪১ খ্রিস্টাব্দ পর্যন্ত তিনি পার্টির সাধারণ সম্পাদক হিসাবে কাজ করেন। রজনীপাম সোভিয়েত ইউনিয়ন ও লেনিনের আদর্শের প্রতি বিশ্বস্ত ছিলেন । ১৯৪৬ খ্রিস্টাব্দে 'ডেইলি ওয়ার্কার' পক্ষ থেকে কমিউনিস্ট ইন্টারন্যাশনালের 'ক্যাবিনেট মিশনে' ভারতে আসেন  ভারতের কমিউনিস্ট পার্টির তত্ত্বাবধানের জন্য । অসুস্থতার কারণে ১৯৬৭ খ্রিস্টাব্দে পার্টির নেতৃস্থান থেকে অবসর নেন।
মৃত্যু
রজনীপাম দত্ত ১৯৭৪ খ্রিস্টাব্দের ২০ শে ডিসেম্বর প্রয়াত হন ।
পরিকল্পিত বিলোপন
কোনও কোনও দেশে পরিকল্পিত বিলোপন একটি বেআইনি কার্যকলাপ। ফ্রান্সে ২০১৫ সালে গৃহীত একটি আইন অনুসারে "যেসব কৌশলে পণ্য বিপণনের সাথে জড়িত ব্যক্তি ইচ্ছা করে পণ্যের স্থায়িত্বকাল হ্রাস করে যাতে পণ্য প্রতিস্থাপনের হার বৃদ্ধি পায়" সেসব কৌশলের ব্যবহার নিষিদ্ধ করা হয়েছে।
চন্দ্রগুপ্ত (নাটক)
চন্দ্রগুপ্ত  ১৯১১ খ্রিষ্টাব্দে দ্বিজেন্দ্রলাল রায় দ্বারা রচিত শেষ ঐতিহাসিক নাটক। প্রাচীন মগধে কীভাবে চন্দ্রগুপ্ত মৌর্য্য তার কূটকৌশলী মন্ত্রী চাণক্যের সহায়তায় ধননন্দকে পরাজিত করে সিংহাসনে আরোহণ করেছিলেন, তা এই নাটকের মূল উপজীব্য। এটি দ্বিজেন্দ্রলাল রচিত অন্যতম জনপ্রিয় একটি নাটক। হিন্দু দের ইতিহাস এর অবলম্বন করে এই চন্দ্রগুপ্ত নাটক ও মবার পতন লেখা ।
উৎস
দ্বিজেন্দ্রলাল রায় হিন্দু পুরাণ ও গ্রিক ঐতিহাসিক সূত্র থেকে এই নাটকের মূল কাহিনী রচনা করেন। সংস্কৃত নাটক মুদ্রারাক্ষস থেকে মুরা ও চন্দ্রগুপ্ত মৌর্য্যের কাহিনী গ্রহণ করা হয়েছে। এই নাটকে চন্দ্রগুপ্ত মৌর্য্য ও ছায়ার প্রেম কাহিনী ও আন্তিগোনাসের ভূমিকা সম্পূর্ণ রূপে দ্বিজেন্দ্রলালের নিজস্ব চিন্তাভাবনার ফসল।
কাহিনী
সৎভাই নন্দ দ্বারা রাজ্য হতে নির্বাসিত হলে, মগধের রাজকুমার চন্দ্রগুপ্ত মৌর্য্য সেকেন্দার শাহের সেনাবাহিনীতে যোগদান করেন, যেখানে সেলুকাস তাকে রণকৌশল শেখান। পরবর্তীকালে মলয়ের রাজা চন্দ্রকেতু, মগধের প্রাক্তন রাজপুরোহিত চাণক্য ও প্রাক্তন প্রধানমন্ত্রী কাত্যায়নের সহায়তায় চন্দ্রগুপ্ত নন্দকে পরাজিত করে মগধের সিংহাসন অধিকার করেন। চাণক্যনন্দকে হত্যা করেন। চন্দ্রকেতুর বোন ছায়া চন্দ্রগুপ্তের প্রেমে পড়েন।
সেকেন্দার শাহের মৃত্যুর পর সেলুকাস এশিয়ার সম্রাট হন। তিনি একজন নির্বাসিত গ্রিক সেনানায়ক আন্তিগোনাসকে তার সেনাবাহিনীর সেনাপতি হিসেবে নিযুক্ত করেন। আন্তিগোনাস সেলুকাসের কন্যা হেলেনার প্রেমে পড়েন, কিন্তু সেলুকাস ও হেলেনা উভয়েই তাকে অবৈধ সন্তান রূপে গণ্য করে। আন্তিগোনাস গ্রিসে ফিরে গিয়ে তার মাতাকে প্রশ্ন করে সেলুকাসকে নিজের পিতা রূপে জানতে পারেন।
পরে, সেলুকাস মগধ আক্রমণ করে পরাজত হন। মগধের প্রধানমন্ত্রী চাণক্য ও সেলুকাসের মধ্যকার একটি শান্তিচুক্তির ফলশ্রুতিতে চন্দ্রগুপ্ত হেলেনাকে বিবাহ করেন। চন্দ্রগুপ্তের প্রতি ছায়ার অনুরাগের কথা জানতে পেরে হেলেনা তার সঙ্গেও চন্দ্রগুপ্তের বিবাহের ব্যবস্থা করেন। ইতিমধ্যে আন্তিগোনাস গ্রিস থেকে ফিরে এসে নিজেকে সেলুকাসের বৈধ পুত্র হিসেবে ঘোষণা করেন। এবং পরে আন্টিগনস হেলেন কে নিজের ভগিনী বলে গ্রহণ করে ,এবং নিজের ভুলের ক্ষমা চাইলেন।
গান
চন্দ্রগুপ্ত নাটকে দ্বিজেন্দ্রলাল রায় রচিত ও সুরারোপিত আটটি গান রয়েছে। এগুলি হল:
পদুয়া ইউনিয়ন
পদুয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
হুনারবাজ: দেশ কি শান
হুনারবাজ: দেশ কি শান হল একটি ভারতীয় হিন্দি-ভাষার রিয়েলিটি টেলিভিশন শো, ফ্রেম প্রোডাকশন দ্বারা প্রযোজিত, হুনারবাজ: দেশ কি শান-এর প্রথম পর্বটি ২২ জানুয়ারী ২০২২-এ প্রিমিয়ার হয়৷ পরিণীতি চোপড়া এই রিয়েলিটি শোতে সহ-বিচারক হিসাবে উপস্থিত হন, যা ২০২২ সালের জানুয়ারি থেকে কালার্স টিভিতে প্রিমিয়ার হয়। পরিণীতি চোপড়া এই শো দিয়ে তার টেলিভিশনে আত্মপ্রকাশ করেন।
নুসরাত জাভেদ
নুসরাত জাভেদ একজন পাকিস্তানি কলামিস্ট, সাংবাদিক এবং সংবাদ উপস্থাপক।  জাভেদ তার এএজে টিভিতে বল্টা পাকিস্তান প্রোগ্রাম দিয়ে টেলিভিশন জীবন শুরু করেছিলেন। তিনি এবং তার সহ-হোস্ট মুশতাক মিনহাস তারপরে টক শো দুনিয়া মেরে আগায়ে হোস্ট করার জন্য দুনিয়া টিভিতে  এসেছিলেন। যা বোলতা পাকিস্তানের মতো একই ফর্ম্যাট অনুসরণ করেছিল, কিন্তু পরে এএজে টিভিতে ফিরে এসে বোলতা পাকিস্তানকে পুনরায় শুরু করেন।
পেশা
জাভেদ মুশতাক মিনহাসের সাথে এএজে টিভিতে বলটা পাকিস্তান শো-সহ-হোস্ট করতেন। তিনি পাকিস্তানের একটি উর্দু দৈনিক পত্রিকা নওয়া-ই-ওয়াক্টের জন্যও উর্দুতে কলাম লেখেন। ২২ জানুয়ারী ২০১৫, নুসরাত জাভেদ বিওএল নিউজে এক্সিকিউটিভ ভাইস প্রেসিডেন্ট এবং সিনিয়র অ্যাঙ্কারপারসন হিসাবে যোগদান করেছিলেন। তিনি বর্তমানে দেওয়ান সংবাদে বুল বল পাকিস্তান বর্তমান বিষয়গুলিতে শো করছেন যা গুল্মেনয় শেঠি পরিচালিত। জাভেদ প্রথম পাকিস্তানি সাংবাদিক ছিলেন, যিনি ১৯৮৪ সালে ভারতীয় নির্বাচনকে প্রচার করেছিলেন এবং তার পর থেকে তিনি পাকিস্তানের পাশাপাশি ভারতে অনুষ্ঠিত সমস্ত নির্বাচনকে সম্প্রচার করেছেন। ইরাক, লেবানন ও আফগানিস্তান সহ দ্বন্দ্ব বিরাজমান অঞ্চলগুলোতে কভারেজ সম্পর্কেও তাঁর বিশদ অভিজ্ঞতা রয়েছে।
টিভি অনুষ্ঠান
তিনি বর্তমানে গুলমেনে শেঠি পরিচালিত দেওয়ান নিউজে টক শো বোল বোল পাকিস্তান উপস্থাপন করছেন ।
সৈয়দ নজরুল ইসলাম সেতু
সৈয়দ নজরুল ইসলাম সেতু (আশুগঞ্জ সেতু নামেও পরিচিত) আশুগঞ্জ ও ভৈরবের মধ্যে মেঘনা নদীর উপর নির্মিত একটি সড়ক সেতু। এই সেতুটি বাংলাদেশের উত্তর-পূর্ব অঞ্চল সিলেটের সাথে ঢাকার যোগাযোগ উন্নয়নে ভূমিকা রাখে। এই সেতুটি ঢাকা-সিলেট মহাসড়কের অংশ। এই সেতুর পাশেই আশুগঞ্জ ও ভৈরব রেল সেতু অবস্থিত।
বৈশিষ্ট্য
প্রধান সেতুটির দৈর্ঘ্য ১.২ কিলোমিটার ও প্রস্থ ১৯.৬০ মিটার। এতে সাতটি ১১০ মিটার স্প্যান এবং দুটি ৭৯.৫ মিটার স্প্যান রয়েছে। এটি একটি টোল সেতু, সেতু কর্তৃপক্ষ পারাপার হওয়া যানবাহন থেকে টোল সংগ্রহ করে।
চৌতারি
থাম্ব| একটি চৌতারি (चौतारी) নেপালের ফলেবাস গ্রামে অবস্থিত চৌতারি (চৌতারি) হল একটি বিশ্রাম জায়গা, যা সাধারণত গ্রামীণ নেপালের পাদদেশে পাওয়া যায়। এগুলি সাধারণত একটি প্ল্যাটফর্ম তৈরি করার জন্য পাথরের স্তূপ দিয়ে তৈরি করা হয় এবং ছায়া দেওয়ার জন্য সাধারণত বট বা পিপল (অশ্বত্থ) গাছ (বা উভয়ই) লাগানো হয়। একটি চৌতারির প্রাথমিক লক্ষ্য হল পথ বরাবর ভ্রমণকারী যাত্রীদের জন্য একটি সংক্ষিপ্ত বিশ্রামের ব্যবস্থা করা। যাইহোক গ্রামে এগুলো দিনের কাজের পরে সামাজিক জমায়েতের জন্য একটি জায়গাও সরবরাহ করে।
খেন্ট ফুটবল ক্লাব
কনিঙ্কলিয়েকে আটলেটিক এসোসিয়েট খেন্ট (এছাড়াও কেএএ খেন্ট অথবা শুধুমাত্র খেন্ট নামে পরিচিত) হচ্ছে খেন্ট ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০০ সালে প্রতিষ্ঠিত হয়েছে। খেন্ট তাদের সকল হোম ম্যাচ খেন্টের খেলামকো এরিনায় খেলে থাকে; যার ধারণক্ষমতা হচ্ছে ২০,০০০। বর্তমানে এই ক্লাবের ম্যানেজারের দায়িত্ব পালন করছেন উইম ডে ডেকার এবং সভাপতির দায়িত্ব পালন করছেন ইভান ডে উইট্টে। বেলজীয় মধ্যমাঠের খেলোয়াড় ভাডিস ওচিজা-ওফো এই ক্লাবের অধিনায়কের দায়িত্ব পালন করছেন।
১২গো এশিয়া
১২গো এশিয়া (12Go.asia) একটি অনলাইনভিত্তিক পরিবহন সংস্থা। এটির সদর দফতর থাইল্যান্ডের ব্যাংককে অবস্থিত হলেও এটি মূলত একটি সিঙ্গাপুর ভিত্তিক পরিবহন সংস্থা।
ইতিহাস
১২গো এশিয়া ২০১৩ সালে যাত্রা শুরু করে। প্রথম দিকে এই সংস্থাটি থাইল্যান্ডের রাষ্ট্রীয় রেল পরিষেবার ট্রেনের ও কিছু রুটের বাসের টিকিট বিক্রয় করত৷ অল্প সময়ের মধ্যেই এটি ই-টিকিটিং এর জন্য বহুল জনপ্রিয় ও উপযোগী একটি প্রতিষ্ঠান হিসাবে পরিচিতি লাভ করে।
১২গো এশিয়া ২০১৪ সালে ডিজিটাল ইনোভেশন এশিয়া এওয়ার্ড অনুষ্ঠানে সর্বাধিক প্রভাববিস্তারকারী আধুনিক পদ্ধতি শ্রেণিতে পুরস্কার লাভ করে।
২০১৭ সালের শেষের দিকে বুকিং এজেন্সিটি ৩৮০টি অপারেটর এবং ৩০০০টি স্টেশনে যোগাযোগ স্থাপনে সক্ষম হয়। এছাড়াও বুকিং এজেন্সিটি তেত্রিশ হাজারেরও বেশি গ্রাহক পর্যালোচনা লাভ করে। ২০১৩ সালে প্রতিষ্ঠিত হওয়ার পর থেকেই প্রতিষ্ঠানটি অতি দ্রুত বিস্তৃতি লাভ করে। বর্তমানে দশটি দেশের এর কার্যক্রম চালু রয়েছে।
২০১৮ সালের এপ্রিল মাসে বুকিং এজেন্সিটি তাদের এক মিলিয়ন গ্রাহক এই মাইলফলক অতিক্রম করে। বর্তমানে তাদের বিস্তৃতি ৪৮০টি পরিবহন সংস্থার গন্ডী অতিক্রম করেছে। তারা এখন প্রতিদিন গড়ে ২ লাখ ৫০হাজারটি গন্তব্য নিয়ন্ত্রণ করে থাকে।
পরিষেবা
১২গো এশিয়া দুটি মূল ধরনের ব্যবসায়ের উপর ভিত্তি করে পরিচালিত হয়। যথা:
সংস্থাটি ফ্লাইট, ট্রেন, বাস, ফেরি এবং ট্যাক্সির জন্য অনলাইন টিকিট, এমনি পার্শ্ববর্তী দেশগুলিতে আন্তঃসীমান্তের সম্মিলিত রুটে যাত্রার সুবিধাও দেয়।
বিস্তৃতি
তারা ১০টি দেশে পরিষেবা প্রদান করে। এগুলো হল- থাইল্যান্ড, মালয়েশিয়া এবং ভিয়েতনামে ১২গো এশিয়া বহুল জনপ্রিয় ও এই দেশগুলি এদের পরিষেবার মান অন্যসব দেশের থেকে ব্যপক বিস্তৃত।
উপলব্ধির গান
উপলব্ধির গান, বা অভিজ্ঞতার গান (দেবনাগরী : दोहा; সংস্কৃত: दोह ; ওড়িয়া : ପଦ), বজ্রযান বৌদ্ধ এবং হিন্দুধর্ম উভয় ক্ষেত্রেই তান্ত্রিক আন্দোলনের বৈশিষ্ট্যযুক্ত কবিতা।দোহাও একটি নির্দিষ্ট কাব্যিক রূপ। এই গানের বিভিন্ন রূপ বিদ্যমান, যার মধ্যে রয়েছে চর্যাগীতি (caryāgīti : caryāgīti ) এবং বজ্রগীতি (সংস্কৃত: vjragīti, তিব্বতি: rDo -rje gan-sung ), বা 'হীরের গান', কখনও কখনও বজ্র গান হিসেবে উল্লেখ করা হয় দোহা (সংস্কৃত: dohā , दोह, 'যা গাভী দোহনের ফলে'), যাকে দোহার গানও বলা হয়, যাকে দোহার অপ্রচলিত ভারতীয় কবিতার রূপ থেকে পৃথক করে।রজার জ্যাকসনের মতে, চর্যাগীতি এবং বজ্রগীতি "তাদের ভিন্ন প্রেক্ষাপট এবং চরিত্রের কারণে দোহা থেকে সাধারণত আলাদা"; দোহাতে মূলত আধ্যাত্মিক শব্দগুলিকে ছন্দময় যুগলের আকারে প্রকাশ করা হয় তবে চর্যাগীতি হলো একক সাধন গান এবং বজ্রগীতি হল এমন গান যা শুধুমাত্র গণচক্র বা তান্ত্রিক পরবের প্রেক্ষাপটে বোঝা যায়। তিব্বতি বৌদ্ধ ত্রিপিটকে উপলব্ধির গানের বহু সংগ্রহ সংরক্ষিত রয়েছে, তবে এই গ্রন্থগুলির বেশিরভাগই এখনও তিব্বতি ভাষা থেকে অনুবাদ করা হয়নি।
যদিও ভারতের মহাসিদ্ধ থেকে উপলব্ধির অনেক গান, রহস্যময় গান রচনার ঐতিহ্য পরবর্তী সময়ে তান্ত্রিকদের দ্বারা চর্চা অব্যাহত ছিল এবং তিব্বতি লামাদের স্বতঃস্ফূর্তভাবে রচিত শ্লোকের উদাহরণ বর্তমান দিন পর্যন্ত বিদ্যমান, একটি উদাহরণ হল খেনপো সুলট্রিম গায়মতসো রিনপোচে। উপলব্ধির গানের সবচেয়ে বিখ্যাত তিব্বতি রচয়িতা হলেন মিলরেপা, ১১ শতকের তিব্বতি যোগী যার ম্গুর বাম, বা 'মিলরেপার লক্ষ গান' তিব্বতি বৌদ্ধদের জন্য, বিশেষ করে কাগ্যু সম্প্রদায়ের জন্য নির্দেশনা এবং অনুপ্রেরণার উৎস।
চর্যাগীতি গান
বৌদ্ধ চর্যাগীতি বা অতীন্দ্রিয় গানের একটি প্রসিদ্ধ সংগ্রহ হল চর্যাপদ, ৮ম-১২শ শতাব্দীর একটি তাল-পাতার পাণ্ডুলিপি যা বিংশ শতাব্দীর প্রথম দিকে নেপাল থেকে উদ্ধার করা হয়। চর্যাপদের আরেকটি খণ্ড তিব্বতীয় বৌদ্ধ ত্রিপিটকে সংরক্ষিত ছিল। মিরান্ডা শ বর্ণনা করেছেন যে কীভাবে তান্ত্রিক পূজায় অনুশীলনকারীদের আচার-অনুষ্ঠানের একটি উপাদান ছিল কর্মগীতি: অনুষ্ঠানটি তান্ত্রিক নৃত্য এবং সঙ্গীত প্রদর্শনীর মধ্যমে শেষ হয় যা কখনই বহিরাগতদের কাছে প্রকাশ করা উচিত নয়। ফুর্তিবাজরাও স্বতঃস্ফূর্ত শ্লোকে তাদের উচ্চতর স্বচ্ছতা এবং আনন্দময় আনন্দ প্রকাশ করার জন্য "উপলব্ধির গান" (চর্যাগীতি) তৈরি করতে পারে।
দোহা গান
অ্যান ওয়াল্ডম্যান এ রূপ কবিতার বর্ণনায় বলেছেন: দোহা, উপলব্ধির একটি গান যা একজন প্রধান শিক্ষক, ঐতিহ্যগতভাবে একজন গুরু বা লামার সাথে সাক্ষাতকে স্বীকার করে এবং এক ধরনের কল-এবং-প্রতিক্রিয়া যুগল বিন্যাসের মাধ্যমে প্রেরিত একটি নির্দিষ্ট জ্ঞান বা শিক্ষার অন্বেষণ করে।
দোহা গানের একটি ইংরেজি অনুবাদের উদাহরণ হল রংজং দোর্জে (১২৮৪ – ১৩৩৯)। দোহা গানটির শিরোনাম রয়েছে জ্ঞান থেকে চেতনার পার্থক্য (ওয়াইলি: rnam shes ye shes ‘byed pa)। ২০০১ সালের অনুবাদে থ্রাঙ্গু রিনপোছের একটি ভাষ্য অন্তর্ভুক্ত রয়েছে।
গ্রন্থপঞ্জি
উপলব্ধির গানের সংগ্রহ:
১৬তম বাচসাস পুরস্কার
১৬তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ষোড়শ আয়োজন। ১৯৮৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। হীরামতি চলচ্চিত্রটি সর্বাধিক ৭টি বিভাগে পুরস্কার অর্জন করে।
ঢাকা ফেব্রিক
ঢাকা (মূলত থাকা বলা হয়) হল পূর্ব নেপালের আদিবাসী লিম্বুদের হাতে তৈরি ঐতিহ্যবাহী কাপড়। এটি এক ধরনের প্যাটার্ন যা মূলত হাতে তৈরি, যা সমস্ত সংস্কৃতি এবং বিশ্বজুড়ে জনপ্রিয়তা অর্জন করছে। নেপালের তেরহাথুম জেলা তাপলেজুং জেলায় এর উৎপত্তি। ঢাকা তৈরির শিল্প এক প্রজন্ম অন্য প্রজন্মকে শেখায়। ঢাকা কাপড় লিম্বু সাংস্কৃতিক পোশাকের প্রতিনিধিত্ব করে। লিম্বু পুরুষ ঢাকা টপি (টুপি) এবং স্কার্ফ পরিহিত এবং একজন লিম্বু মহিলা ঢাকা মেখলি, শাল এবং শাড়ি পরেন।
শিবাজী বসু
শিবাজি বোস (৬ জানুয়ারী ১৯২৫ – ২৪ মার্চ ২০১১) একজন ভারতীয় ক্রিকেটার ছিলেন। তিনি বাংলা ও রেলওয়ের হয়ে ৩২টি প্রথম-শ্রেণীর ক্রিকেট ম্যাচ খেলেছেন।
লাভু শ্রী কৃষ্ণ দেবারায়ালু
লাভু শ্রী কৃষ্ণ দেবারায়ালু হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নারাসারাওপেট লোকসভা কেন্দ্র থেকে লোকসভা সদস্য হিসেবে নির্বাচিত হন।
চুপকে চুপকে
কাহিনী
অধ্যাপক পরিমল ত্রিপাঠি (ধর্মেন্দ্র) একজন উদ্ভিদের অধ্যাপক যিনি কয়েকজন মহিলাদের কলেজ উদ্ভিদ ভ্রমণের সময় সুলেখা চতুর্বেদী (শর্মিলা ঠাকুর) এর প্রেমে পড়েন। বাংলো প্রহরীর তার নাতি অসুস্থ হয়ে পড়েছে সে গ্রামে যেতে চান প্রফেসর পরিমল ত্রিপাঠি তাকে সাহায্য করে যাওয়ার জন্য এবং তার যাতে চাকরি না যায় তিনি নিজে বাংলোর প্রহরী সাজেন। একদিন সুলেখা সন্ধান করে ব্যাপারটি জানতে পারে পরিমলের আসল ব্যক্তিত্ব এবং তা দেখে সে মনোমুগ্ধকর হয় এবং তারা দুজনেই বিয়ে করে। পরিমল মজা করতে পছন্দ করেন এবং তিনি অন্য অধ্যাপকদের থেকে আলাদা ছিলেন। অন্যদিকে, সুলেখা তার জামাইবাবু রাঘবেন্দ্র (ওম প্রকাশ ) কে দেখে বিস্মিত হয়েছেন। তিনি তার জামাইবাবু অত্যন্ত বৌদ্ধিক এবং তিনি তাকে তার আদর্শ হিসাবে দেখেন। সুলেখার তার জামাইবাবুর অত্যধিক প্রশংসায় পরিমল ঠিক করে তিনি প্রমাণ করবেন যে তিনি কোনওভাবেই তার থেকে কম নয়। এরই মধ্যে জামাইবাবু হরিপাদ ভাইয়া (ডেভিড আব্রাহাম চেলকার) কে একটি চালক জন্য লেখেন এবং তিনি যেন ভালো হিন্দি বলতে পারে এমন একজন ড্রাইভারকে পাঠান কারণ তার বর্তমান চালক জেমস ডিকোস্টার (কেষ্ট মুখার্জী) ব্যবহারিক ভাষা ঠিক ছিল না। এটি পরিমলকে জামাইবাবুর সাথে দেখা এবং তাকে চেনার উপযুক্ত সুযোগ এনে দেয়। পরিমল হয়ে ওঠেন "প্যারে মোহন ইলাহাবাদী", নামক চালক যিনি ইংরেজি ভাষাকে ঘৃণা করেন এবং কেবল বিশুদ্ধ হিন্দিতে কথা বলতে ভালোবাসেন।
নাটক শুরু হয়, প্রথমে সুলেখা আর পরিমল ভান করে যে সুলেখা তার বিবাহিত জীবনে সন্তুষ্ট নয়, পরে তারা এই ধারণাটি ছড়িয়ে দিয়েছিল যে সুলেখা প্যারে মোহনের সাথে সম্পর্ক রয়েছে এবং তাতেও যথেষ্ট না হওয়ায় তারা পরিমলের দীর্ঘকালীন বন্ধু সুকুমার সিনহা (অমিতাভ বচ্চন), ইংরেজি সাহিত্যের একজন অধ্যাপক, সাময়িকভাবে পরিমলের চরিত্রে অভিনয় করবার জন্য রাজি করিয়ে জামাইবাবুর বাড়িতে না পাঠিয়ে পরিমলের আর এক দীর্ঘকালীন বন্ধু পি কে শ্রীবাস্তব (আসরানী), বাড়িতে পাঠান। এদিকে প্যারে মোহন অত্যধিক বিশুদ্ধ হিন্দি বলে জামাইবাবু হিন্দি ভাষা সংশোধন করাতে থাকেন এবং সে নিজে ইংরাজী ভাষা জামাইবাবুর কাছ থেকে শিখতে চান এবং তা অনেকটাই ছবিতে হাসির যোগান দেয়। ওদিকে পি কে শ্রীবাস্তব (আসরানী) এর শ্যালিকা বসুধা (জয়া বচ্চন) নকল পরিমল (সুকুমার সিনহা) কে সন্দেহের চোখে দেখা শুরু করেন, যদিও নকল পরিমল (সুকুমার সিনহা) বসুধার প্রেমে পড়ে যান। বসুধা প্রথমে বিশ্বাস করেন না কিন্তু নকল পরিমল (সুকুমার সিনহা) পুরো নাটকটির কথা তাকে বলে দেন।
লতা শ্রীবাস্তব (লিলি চক্রবর্তী), সুলেখার দিদি, তিনি তার বোনের এক গাড়ি চালকের সাথে প্রেমের সম্পর্কে মেনে নিতে পারছিলেন না। তবে শেষের দিকে, সুকুমার এবং বসুধা একটি মন্দিরে বিবাহ করে যেখানে হরিপাদ ভাইয়া নাটকের নায়ক "প্যারে মোহন" কে 'আত্মহত্যা' করতে বলেন যাতে পরিমলকে জীবিত করা যায়। অবশেষে জামাইবাবু পুরো ব্যাপারটি বুঝতে পারেন এবং স্বীকার করেন যে তিনি সত্যিই বোকা বনে গিয়েছিলেন। এই রকম নানা মজার ঘটনার ছবি, "চুপকে চুপকে"।
কাশিম ওমর
কাশিম আলী ওমর (জন্ম: ৯ ফেব্রুয়ারি, ১৯৫৭) নাইরোবি এলাকায় জন্মগ্রহণকারী কেনীয় বংশোদ্ভূত সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, মুসলিম কমার্শিয়াল ব্যাংক ও সিন্ধু এবং ইংরেজ ক্রিকেটে কাম্বারল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন কাশিম ওমর।
প্রথম-শ্রেণীর ক্রিকেট
কেনিয়ায় জন্মগ্রহণকারী কাশিম ওমর ১৯৫৭ সালে পরিবারের সাথে পাকিস্তানে অভিবাসিত হন। তার মাতা কেনীয়। পূর্ব আফ্রিকান সংস্কৃতির ধারক হিসেবে প্রায়শঃই তাকে ভুলবশতঃ শিদি সম্প্রদায়ের সদস্যরূপে চিত্রিত করা হয়ে থাকে। ১৯৭৪ সালে ক্রিকেটে বৃত্তিপ্রাপ্ত হয়ে খ্যাতিমান ব্যক্তিমালিকানাধীন বালকের বিদ্যালয় সেন্ট পলস ইংলিশ হাই স্কুল থেকে ম্যাট্রিকুলেশন লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে ছাব্বিশটি টেস্ট ও একত্রিশটি একদিনের আন্তর্জাতিকে অংশগ্রহণ করেছেন কাশিম ওমর। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৮৬ তারিখে করাচিতে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৮৩-৮৪ মৌসুমে জলন্ধরে স্বাগতিক ভারতের বিপক্ষে প্রথমবারের মতো টেস্ট খেলায় অংশ নেন। মাত্র চার বছরের খেলোয়াড়ী জীবনে ২৬ টেস্টে অংশ নিয়ে ৩৬.৬৩ গড়ে ১৫০২ রান তুলেন। তন্মধ্যে, দুইটি দ্বি-শতক, একটি শতক ও পাঁচ অর্ধ-শতক ছিল। এছাড়াও, ফিল্ডার হিসেবে যথেষ্ট ভূমিকা রাখেন। ১৫টি ক্যাচ তালুবন্দী করেছিলেন তিনি।
১৯৮৪-৮৫ মৌসুমে ফয়সালাবাদে সফরকারী ভারতের বিপক্ষে ব্যক্তিগত সর্বোচ্চ ২১০ রান তুলেন। এ পর্যায়ে মুদাসসর নজরের সাথে রেকর্ডসংখ্যক ২৫০ রানের জুটি গড়েন। এছাড়াও, তসলিম আরিফের সাথে ফয়সালাবাদে ব্যক্তিগত সর্বোচ্চ টেস্ট রানের রেকর্ডের সাথে যুক্ত হন। এরপর, ১৯৮৫-৮৬ মৌসুমে একই মাঠে শ্রীলঙ্কার বিপক্ষে ২০৬ রান করেন। ১৯৮৪-৮৫ মৌসুমে ডুনেডিনে স্বাগতিক নিউজিল্যান্ডের বিপক্ষে সিরিজের তৃতীয় টেস্টে ৯৬ ও ৮৯ রান করেন। সবমিলিয়ে ৩১টি একদিনের আন্তর্জাতিকে চারটি অর্ধ-শতক নিয়ে ৬৪২ রান করেন। তন্মধ্যে, ব্যক্তিগত সেরা করেন ৬৯ রান।
নিষেধাজ্ঞা লাভ
তিনবার আন্তর্জাতিক ও পাঁচবার ঘরোয়া পর্যায়ের ক্রিকেটে ম্যান অব দ্য ম্যাচের পুরস্কার লাভ করেছেন। ১৯৮৩ থেকে ১৯৮৭ সময়কালে পাকিস্তানের পক্ষে খেলেন। এরপর, পাতানো খেলায় অংশগ্রহণের অভিযোগে নিষেধাজ্ঞার কবলে পড়েন। ১৯৮৫-৮৬ মৌসুমে প্রথম খেলোয়াড় হিসেবে আন্তর্জাতিক ক্রিকেটে দূর্নীতির অভিযোগে দোষী হন। এক পর্যায়ে তিনি আরও কয়েকজন সন্দেহজনক শীর্ষস্থানীয় খেলোয়াড়ের কথা জানিয়েছিলেন। নিষেধাজ্ঞা লাভের পর তিনি পাকিস্তান ত্যাগ করে যুক্তরাজ্যের ম্যানচেস্টারে বসবাস করতে থাকেন।
১৯৮৫-৮৬ মৌসুমে প্রথম খেলোয়াড় হিসেবে ক্রিকেটে বিনোদন ও ক্রীড়াশৈলী প্রদর্শনে মাদকের ব্যবহার করার কথা জানান। এছাড়াও, কয়েকটি খেলায় সাধারণমানের খেলার পর তিনি পতিতাদের সাথে যৌন সম্পর্কে জড়িয়ে পড়ার বিষয়ে তার দলীয় সঙ্গীদেরকে দোষী করেন ও উপহার গ্রহণ করতেন।
ইমরান বিরোধী প্রচারণার স্বীকৃতিস্বরূপ ২০১৮ সালে মুত্তাহিদা কওমি আন্দোলন করাচির জাতীয় স্টেডিয়ামের কাছাকাছি উড়াল সেঁতু তার নামে নামাঙ্কিত করে।
রাম্মাম নদী
রাম্মাম নদী হলো ভারতের পশ্চিমবঙ্গ রাজ্যের দার্জিলিং জেলায় প্রবাহিত একটি জল প্রবাহিকা। এই নদীটি সিঙ্গালিলা পর্বত শৃঙ্গ থেকে উৎপন্ন হয়ে দার্জিলিং শহরের পাশ দিয়ে প্রবাহিত হয়ে রঙ্গীত নদীর সঙ্গে মিলিত হয়েছে।
জলবিদ্যুৎ কেন্দ্র
রাম্মাম নদীর উপর রাম্মাম জলবিদ্যুৎ কেন্দ্র করে উঠেছে। বর্তমানে এই নদীর উপর রাম্মাম জলবিদ্যুৎ কেন্দ্র-৩ গঠন করার পরিকল্পনা নেওয়া হয়েছে। এই কেন্দ্রটি থেকে ৮৪ মেগাওয়াট বিদ্যুৎ উৎপাদিত হবে।
আওয়ামী ন্যাশনাল পার্টি
আওয়ামী ন্যাশনাল পার্টি (عوامي نېشنل ګوند , ; সংক্ষিপ্ত নাম: এএনপি) পাকিস্তানের একটি ধর্মনিরপেক্ষ এবং বামপন্থী পশতুন জাতীয়তাবাদী রাজনৈতিক দল। আবদুল ওয়ালী খান ১৯৮৬ সালে এই পার্টি প্রতিষ্ঠা করেছিলেন এবং এর বর্তমান সভাপতি হলেন বাছা খানের নাতি আসফন্দিয়র ওয়াল খান, সেক্রেটারি জেনারেল হিসেবে কাজ করছেন মিয়া ইফতিখার হুসেন। ২০০৮−১৩ সালের পাকিস্তান সরকারের পিপিপির নেতৃত্বাধীন মন্ত্রিসভার একটি অংশ, এএনপির রাজনৈতিক অবস্থানকে বামপন্থী হিসেবে বিবেচনা করে। এ পার্টি ধর্মনিরপেক্ষতা, গণতান্ত্রিক সমাজতন্ত্র, পাবলিক সেক্টর সরকার এবং অর্থনৈতিক সমতাবাদ সমর্থন করে।
এএনপি ২০০৮-২০১৩ সালের মধ্যে পাকিস্তানের বৃহত্তম পশতুন জাতীয়তাবাদী দল ছিল এবং খাইবার-পাখতুনখোয়া ও আশেপাশের পশতুন অধ্যুষিত অঞ্চলে প্রভাব ফেলেছিল। তারা ২০০৮-২০১৩ সাল পর্যন্ত এই প্রদেশটি পরিচালনা করেছিল কিন্তু ২০১৩ সালের বিধানসভা নির্বাচনে পাকিস্তান তেহরিক-ই-ইনসাফের কাছে তারা হেরে গিয়েছিল।
ধর্মেশ দর্শন
প্রারম্ভিক জীবন
ধর্মেশ ১৯৭২ সালের ১৬ই মে জন্মগ্রহণ করেন। তার পিতা দর্শন সভরওয়াল একজন চলচ্চিত্র প্রযোজক এবং মাতা শীলা চলচ্চিত্র নির্মাতা মহেশ ভাট ও মুকেশ ভাটের বড় বোন। ফলে তার পিতামাতা দুজনেই হিন্দি চলচ্চিত্র শিল্পের সাথে সম্পৃক্ত। এক পর্যায়ে ধর্মেশ তার পিতার নামের প্রথমাংশ তার নামের শেষাংশ হিসেবে রাখার সিদ্ধান্ত নেন এবং ধর্মেশ দর্শন নামে পরিচিত হন।
তিনি সিডেনহাম কলেজ থেকে স্নাতক সম্পন্ন করেন। সেই সময়ে ভিডিও ক্যাসেট জনপ্রিয়তার শীর্ষে ছিল এবং তিনি সেগুলোতে ভারতীয় ও আন্তর্জাতিক ধ্রুপদী চলচ্চিত্রগুলো দেখার মধ্য দিয়ে চলচ্চিত্র নিয়ে অধ্যয়ন শুরু করেন।
কর্মজীবন
দর্শন ১৯৯৩ সালে ২৪ বছর বয়সে লুটেরে দিয়ে পরিচালনায় আত্মপ্রকাশ করেন। তিনি এটি রচনাও করেন এবং তার ভাই সুনীল দর্শন এটি প্রযোজনা করেন। চলচ্চিত্রটি বক্স অফিসে ব্যবসাসফল হয় এবং ₹২৯ মিলিয়ন আয় করে সে বছর বক্স অফিসে ১০ম স্থান লাভ করে।
তিনি রাজা হিন্দুস্তানীর সফলতার পর চার বছরের বিরতি নেন এবং ২০০০ সালে দুটি চলচ্চিত্র নিয়ে প্রত্যাবর্তন করেন। দুটি চলচ্চিত্রই তিনি রচনা ও পরিচালনা করেন। প্রথম চলচ্চিত্র মেলা (২০০০)-এ শ্রেষ্ঠাংশে অভিনয় করেন আমির খান ও তার ছোট ভাই ফয়সাল খান। চলচ্চিত্রটি বক্স অফিসে ব্যর্থ হয়, এবং এটি আমির খানের কর্মজীবনের অন্যতম বাজে চলচ্চিত্র ও বলিউডের ইতিহাসে অন্যতম বাজে চলচ্চিত্র হিসেবে বিবেচিত হয়। তবে অক্ষয় কুমার ও শিল্পা শেঠী অভিনীত তার দ্বিতীয় চলচ্চিত্র ধড়কন বক্স অফিসে সফলতা লাভ করে। এটি সে বছরের ৮ম শীর্ষ ব্যবসাসফল চলচ্চিত্র। চলচ্চিত্রটির জন্য তিনি সমাদৃত হন এবং অন্যতম প্রণয়ধর্মী পরিচালক হিসেবে কাল্ট মর্যাদা লাভ করেন। চলচ্চিত্রটি সমালোচকদের প্রশংসা লাভ করে এবং দর্শন এই চলচ্চিত্রের জন্য শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন।
তার অন্যান্য চলচ্চিত্র হল হাঁ ম্যাঁয় নে ভি প্যায়ার কিয়া (২০০২), বেওয়াফা (২০০৫), ও আপ কি খাতির (২০০৬)।
অ্যাঞ্জেলিয়া ওং
থাম্ব|এক অনুষ্ঠানে যাওয়ার পথে অ্যাঞ্জেলিয়া অ্যাঞ্জেলিয়া গ্যাব্রেনা প্যাগলিকাওয়ান ওং (জন্ম ২৭ জুন, ১৯৯০) একজন ফিলিপিনো মডেল এবং সৌন্দর্য প্রতিযোগিতার শিরোপাধারী, যিনি মিস ফিলিপাইন আর্থ ২০১৫ এর মুকুট পান। তিনি মিস আর্থ ২০১৫ প্রতিযোগিতায় ফিলিপাইনের প্রতিনিধিত্ব করেন এবং শিরোপা জিতেন।
২০২০
২০২০ একটি সাধারণ বছর যেটি বুধবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই এর ২০২০তম বছর; ৩য় সহস্রাব্দের ২০তম বছর এবং ২১শ শতাব্দী; এবং ২০২০-এর দশকের প্রথম বছর।
জানুয়ারি
থাম্ব|120px|[[কাসেম সোলেইমানি]] থাম্ব|120px|[[কোবি ব্রায়ান্ট]]
জুন
120px|থাম্ব|মোহাম্মদ নাসিম 120px|থাম্ব|শেখ মোহাম্মদ আবদুল্লাহ
জুলাই
থাম্ব|120px|সাহারা খাতুন থাম্ব|120px|নুরুল ইসলাম বাবুল
যাদব প্রকাশ
যাদব প্রকাশ হলেন ভেদাভেদ বেদান্ত পণ্ডিত এবং বৈষ্ণব আচার্য রামানুজের সমসাময়িক। কাঞ্চিতে শেষের প্রথম বছরগুলিতে তিনি রামানুজের অন্যতম শিক্ষক ছিলেন। কথিত আছে যে রামানুজ মাত্র ষোল বছর বয়সে যাদব প্রকাশের দর্শনে যোগদান করেন।
২০২০
নভেম্বর
থাম্ব|120px থাম্ব|120px|সৌমিত্র চট্টোপাধ্যায়
যাদব প্রকাশ
রামানুজ যখন যাদব প্রকাশের অধীনস্থ ছাত্র ছিলেন, তখন রামানুজের খ্যাতির উত্থানে ঈর্ষান্বিত হয়ে পড়েন। তাই যাদব প্রকাশ উত্তর ভারতে গঙ্গা ভ্রমণের সময় রামানুজের হাত থেকে মুক্তি পাওয়ার চেষ্টা করেছিলেন। গোবিন্দ, রামানুজের কাকাতো ভাই, এটি বুঝতে পেরে রামানুজকে সতর্ক করে দেন, যিনি তখন দল ত্যাগ করেন এবং একজন বয়স্ক শিকারী দম্পতির সাহায্যে কাঞ্চিতে পালিয়ে যান। পরে যাদব প্রকাশ তার মূর্খতা বুঝতে পেরে রামানুজের অধীনে শিষ্য হন।
আইকনিক টাওয়ার (মিশর)
আইকনিক টাওয়ারটি মিশরের নতুন প্রশাসনিক রাজধানীর একটি আকাশচুম্বী ভবন। মোট কাঠামোগত উচ্চতা, এটি ইতিমধ্যেই আফ্রিকার সবচেয়ে উঁচু ভবনে পরিণত হয়েছে। ভবনটিতে ৮০ টি তলা থাকবে, বেশিরভাগ তলা কার্যালয় হিসাবে ব্যবহারের করা হবে এবং এটি নতুন রাজধানী শহরের কেন্দ্রীয় ব্যবসায়িক জেলার অংশ হিসাবে নির্মিত ২০ টাওয়ারের মধ্যে একটি।  টাওয়ারের মোট এলাকা  ছাড়িয়ে গিয়েছে।
নির্মাণ
আইকনিক টাওয়ারের নির্মাণ আনুষ্ঠানিকভাবে ২০১৮ সালের মে মসাএ শুরু হয়েছিল। মিশরীয় প্রধানমন্ত্রী মোস্তফা মাদবৌলি একটি অনুষ্ঠানে যোগ দিতে নির্মাণস্থল পরিদর্শন করেছিলেন, যা ২০১৯ সালে ভিত্তির উপর কংক্রিট ঢালা কার্যক্রমের মাধ্যমে শুরু হয়েছিল। চায়না স্টেট কনস্ট্রাকশন ইঞ্জিনিয়ারিং হল প্রকল্পের প্রধান ঠিকাদার, যেখানে ৫,০০০ জনেরও বেশি কর্মী নিযুক্ত রয়েছে।
টাওয়ার প্রকল্পের স্থপতি হল দার আল-হান্দাসাহ শায়ার অ্যান্ড পার্টনার্স। মিশরীয় আবাসন মন্ত্রকের নেতৃত্বে নতুন কায়রো উন্নয়ন প্রকল্পের সামগ্রিক পরিকল্পনা আইকনিক টাওয়ারের আশেপাশের কমপ্লেক্সে ২০ টি সুউচ্চ ভবন অন্তর্ভুক্ত করে।
এটি পরিকল্পিত এবং মিশরীয় দেবতা আমুনের শুতি মুকুটের প্রতিনিধিত্বকারী কাচের বাইরের অংশের সাথে একটি ফারাওনিক ওবেলিস্কের আকৃতি দ্বারা অনুপ্রাণিত হয়েছিল।
টাওয়ারের জন্য সমস্ত কাঠামোগত কংক্রিট কাজ ২০২১ সালের জুলাই মাসে সম্পন্ন হয়েছিল এবং টাওয়ারটি ২০২১ সালের ২৪শে আগস্টে ৩৮৫ মিটারের সম্পূর্ণ উচ্চতা পৌঁছেছিল। টাওয়ারটি ২০২৩ সালের প্রথম ত্রৈমাসিকে সম্পূর্ণ হবে বলে আশা করা হচ্ছে। সমাপ্তির পরে, এটি দক্ষিণ আফ্রিকার লিওনার্দোকে ছাড়িয়ে আফ্রিকার সবচেয়ে উঁচু ভবন হবে।
শেখ খলিফা বিন জায়েদ আল নাহিয়ান মসজিদ
শেখ খলিফা বিন জায়েদ আল নাহিয়ান মসজিদ ( مَسْجِد ٱلشَّيْخ خَلِيْفَة بِن زَايِد آل نَهْيَان) এছাড়া "আল আইন গ্র্যান্ড মসজিদ" হিসাবেও পরিচিত। "শেখ খলিফা বিন জায়েদ গ্র্যান্ড মসজিদ" বা শেখ খলিফা মসজিদ ( مَسْجِد ٱلشَّيْخ خَلِيْفَة )  সংযুক্ত আরব আমিরাতের আবুধাবির আল আইন শহরে নির্মাণাধীন একটি মসজিদ। এটি সমাপ্ত হলে, এটি শহরের বৃহত্তম মসজিদ হবে এবং দেশের বৃহত্তম একটি মসজিদ হিসাবে বিবেচিত হবে। আবুধাবির বর্তমান শাসক এবং সংযুক্ত আরব আমিরাতের রাষ্ট্রপতি শেখ খলিফা বিন জায়েদ আল নাহায়ানের নামে মসজিদটির নামকরণ করা হয়েছে।